34. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.35364/4046 της 8 Ιουν.-4  Ιουλ.2006 (ΦΕΚ Β΄813) Καθορισμός του τρόπου και της διαδικασίας διενέργειας στα ΚΤΕΟ του ειδικού τεχνικού ελέγχου των εκπαιδευτικών οχημάτων. Έχοντας υπόψη: 1. Τις διατάξεις: α. Των παρ. 2ε και 4β του άρθρου 18 του ν. 3446/2006 «Οργάνωση και λειτουργία αρχών ελέγχου κυκλοφορίας των οχημάτων – Ρυθμίσεις για τις επιβατικές μεταφορές και άλλες διατάξεις» (49Α΄). β. Του άρθρου 90 του «Κώδικα νομοθεσίας για την Κυβέρνηση και τα κυβερνητικά όργανα» που κωδικοποιήθηκε με το π.δ. 63/05 (98Α΄).  γ. Του άρθρου 11 του π.δ. 208/2002 «Εκπαιδευτές Υποψηφίων Οδηγών, Σχολές Οδηγών, Κέντρα Θεωρητικής Εκπαίδευσης Υποψηφίων Οδηγών και ρυθμίσεις συναφών θεμάτων» (194Α΄).  δ. Του π.δ. 19/95 «Προσαρμογή της νομοθεσίας προς την οδηγία 91/439/ΕΟΚ του Συμβουλίου της 29ης Ιουλίου 1991, για την άδεια οδήγησης» (15Α’). ε. Της υπ’ αριθμ. 58930/480/99 απόφασης του Υπουργού Μεταφορών και Επικοινωνιών «Άδειες οδήγησης αυτοκινήτων, μοτοσικλετών και τετρακύκλων» (526Β’). 2. Το γεγονός ότι από την εφαρμογή της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: 1. Ως «ειδικός τεχνικός έλεγχος εκπαιδευτικού οχήματος» νοείται, σύμφωνα και με τα οριζόμενα στην παρ. 1 του άρθρου 11 του π.δ. 208/02 (194Α΄), ο τεχνικός έλεγχος των διαφόρων κατηγοριών οχημάτων κατά την ένταξή τους στο έργο της εκπαίδευσης και εξέτασης των υποψηφίων οδηγών οχημάτων και έκτοτε ετησίως. 2. Ο ειδικός έλεγχος εκπαιδευτικού οχήματος διενεργείται σε οχήματα που έχουν ταξινομηθεί ή πρόκειται να ταξινομηθούν στη χώρα μας, των κατηγοριών του άρθρου 24 της 58930/480/99 (526Β΄) απόφασης του Υπουργού Μεταφορών και Επικοινωνιών, όπως ισχύει, προκειμένου να διαπιστωθεί η συμμόρφωσή τους προς τις τεχνικές προδιαγραφές του προαναφερόμενου άρθρου, καθώς και του Παραρτήματος ΙΙ του π.δ. 19/1995 (15Α΄), όπως ισχύει, σύμφωνα με τα σημεία ελέγχου του Πίνακα της παρούσας. Παράλληλα με τον ειδικό έλεγχο εκπαιδευτικού οχήματος διενεργείται σε κάθε περίπτωση (αρχική ένταξη και έκτοτε ετησίως) και πλήρης περιοδικός τεχνικός έλεγχος, βάσει των κείμενων διατάξεων.  (Μετά τη σελ. 264,30846) Σελ. 264,30847 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.33-34 3. Πριν από την έναρξη του ειδικού ελέγχου εκπαιδευτικού οχήματος για κάθε όχημα, ο κάτοχος του οχήματος ή ο εκπρόσωπός του επιδεικνύει, πέραν των προβλεπομένων για τον περιοδικό έλεγχο, τα εξής στοιχεία:  α. Την άδεια λειτουργίας της Σχολής (εξαιρουμένης της φάσης ένταξης του οχήματος στο έργο της εκπαίδευσης και εξέτασης των υποψηφίων οδηγών). β. Βεβαίωση Μηχανολόγου Μηχανικού για τη σωστή τοποθέτηση και την καλή λειτουργία των βοηθητικών ποδόπληκτρων (κατά τη φάση ένταξης του οχήματος στο έργο της εκπαίδευσης και εξέτασης των υποψηφίων οδηγών).  γ. Το αποδεικτικό στοιχείο ότι καταβλήθηκε το προβλεπόμενο από το νόμο ειδικό τέλος για τη διενέργειά του (δημόσια ΚΤΕΟ) ή το τιμολόγιο παροχής υπηρεσιών (ιδιωτικά ΚΤΕΟ).  4. Μετά την ολοκλήρωση του τεχνικού ελέγχου εκπαιδευτικού οχήματος εκδίδεται το προβλεπόμενο, κατά περίπτωση, στις υπουργικές απόφασεις 44800/123/85 (781Β΄) και 71703/8028/03 (1824Β΄), όπως ισχύουν, Δελτίο Τεχνικού Ελέγχου (ΔΤΕ). Ως είδος ελέγχου αναγράφεται «Ειδικός και περιοδικός έλεγχος εκπαιδευτικού οχήματος».  Εφόσον στο όχημα δε διαπιστωθούν ελλείψεις που αφορούν στα σημεία ελέγχου του Πίνακα που ακολουθεί ή σοβαρές ή επικίνδυνες ελλείψεις που αφορούν στα σημεία ελέγχου του Πίνακα του άρθρου 3 της 44800/123/85 (781Β΄) απόφασης του Υφυπουργού Μεταφορών και Επικοινωνιών, εκδίδεται ΔΤΕ στο οποίο ως ημερομηνία επόμενου ελέγχου τίθεται ένα έτος μετά την ημερομηνία διενέργειας του ελέγχου. Στο χώρο των παρατηρήσεων αναγράφεται η φράση «Κατάλληλο για εκπαιδευτικό όχημα». Επίσης, επικολλάται στην οπίσθια πινακίδα κυκλοφορίας του οχήματος ενδεικτικό σήμα τεχνικού ελέγχου και σφραγίζεται η άδεια κυκλοφορίας του οχήματος. (Ακολουθεί ΠΙΝΑΚΑΣ Σημείων προς έλεγχο και διαπιστούμενων ελλείψεων Εκπαιδευτικών Οχημάτων εξαιρουμένων των δικύκλων (οχήματα κατηγορίας Α) Η απόφαση αυτή ισχύει από την ημερομηνία δημοσίευσής της στην Εφημερίδα της Κυβερνήσεως.  Σελ. 264,30848 Τεύχος -Σελ.  21.Ε.λ.34 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 